Борис Младенов-Young
Цял ден безспир и почивка…

chitanka.info

На медицинската сестра Ст.

Цял ден безспир и почивка

влизаш ти час подир час;

с ангелски мила усмивка

грижи полагаш за нас.

Туй е усмивка уловка —

крехката нежна ръка

носи голяма спринцовка

с дълга дебела игла.

„О-ох!“ — жално-милно простене

някой убоден болник.

Скоро ще дойдеш при мене,

младия страдащ войник.

Ала аз храбро посрещам

страшната дълга игла —

болката хич не усещам

с твойта усмивка добра!

София, Военна болница — 1959 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.